b'\n_START_ARTICLE_\nB\xc3\xb8lle Bob (musical)\n_START_PARAGRAPH_\nB\xc3\xb8lle Bob er en dansk musical skrevet af Gunnar Geertsen. Figurerne er baseret p\xc3\xa5 sangene fra albummet B\xc3\xb8lle-Bob og de andre fra 1978. Musicalen havde premiere i 1993 p\xc3\xa5 Gellerupscenen i \xc3\x85rhus._NEWLINE_I 1997 fik den re-premiere p\xc3\xa5 Amager Scenen i en moderne version med bl. a Gunnar Geertsens s\xc3\xb8n Sune Geertsen i rollen som \xc3\xa9n af skolens h\xc3\xa5rde b\xc3\xb8rster. Det nye soundtrack blev desuden et k\xc3\xa6mpe hit med de nye beats.\n_START_SECTION_\nSmukke Sally\n_START_PARAGRAPH_\nMusicalen blev i 2002 fulgt op af teaterstykket Smukke Sally. Stykket var oprindeligt bestilt af Amager Scenen, der dog gik konkurs undervejs i forl\xc3\xb8bet. I stedet fik stykket premiere p\xc3\xa5 Gellerupscenen, ligesom B\xc3\xb8lle Bob. Regner Grasten lavede i 2005 filmen B\xc3\xb8lle Bob og Smukke Sally, der er baseret p\xc3\xa5 dette stykke.'